Benito Mussolini

Benito Amilcare Andrea MUSSOLINI (naskiĝis la 29-an de julio 1883, mortis la 28-an de aprilo 1945) regis Italion kiel diktatoro de 1922 ĝis 1943. Li kreis kontraŭ-demokratian, faŝisman ŝtaton nome Faŝisma Italio uzante propagandon; per plena regado de la amaskomunikiloj, li detruis la ekzistantan demokratan regsistemon.

eta|maldekstra|De maldekstre dekstren, oni povas vidi la senvivajn korpojn de la iama komunista politikisto Nicola Bombacci, la Duce Benito Mussolini, lia fidela amanto Clara Petacci, la ministro Alessandro Pavolini kaj la fama faŝisma politikisto Achille Starace, elmontritaj en la Placo Loreto en la urbo Milano en 1945.

 Titoloj 
Duce ([DUĉe] itala prononco: [ˈduːtʃe], "estro") estis itala titolo, derivita el la latina vorto "dux", kaj adapto de duko. La estro de la Nacifaŝisma Partio nome Benito Mussolini estis identigita de la faŝistoj kiel Il Duce ("La estro") de la movado. En 1925 ĝi iĝis referenco al la diktatora posteno de Sua Eccellenza Benito Mussolini, Capo del Governo, Duce del Fascismo e Fondatore dell'Impero ("Lia Ekscelenco Benito Mussolini, Registarestro, Estro de Faŝismo kaj Fondinto de la Imperio"). bildo: Propaganda afiŝo de Benito Mussolini, per priskribo "Sua Eccellenza Benito Mussolini, Capo del Governo, Duce del Fascismo e Fondatore dell'Impero ...". 

Fino
La 25-an de julio 1943 Granda Faŝisma Konsilantaro revokis sian fidon al li kaj redonis la povon al la Reĝo, kiu tuj arestis Mussolini-n. Germanaj trupoj, estritaj de s-ro Skorzeny, liberigis lin de lia malliberejo kaj starigis lin kiel reganto de Respubliko de Salò, nova pupŝtato en la norda parto de Italio kiun ili kontrolis.

Dum li provis fuĝi al Svislando, li estis kaptita de italaj partizanoj, kiuj, post mallonga proceso mortpafis lin kaj pendigis lian korpon sur placo de Milano.

Verkoj
Vivo de Arnaldo, trad. K. Kalocsay. Eld. Literatura Mondo, 1934, 108 pĝ. 

 Interesaĵoj 
 Li kondamnis t.n. oktobran revolucion konsiderante ĝin regado de sanga teroro, farita de bolŝevikoj, kiuj estis murdistoj kaj ke oni devas protekti Italion antaŭ ilia regado
 En 1919 konstatis, ke la rusan revolucion organizis judaj bankistoj el Novjorko kaj Londono, kaj 80% de la gvidantoj de Rusia Soveta Federacia Socialisma Respubliko estis judoj. En 1934 organizis Faŝisman Internacian Kongreson dum kiu oni konstatis, ke judoj i.a. praktikas okultismon, provas alkonduki al internacia revolucio, kontraŭbatalas patriotismajn ideojn kaj kristanan civilizon

 Vidu ankaŭ 

 Marŝo al Romo
 Nigraĉemizuloj
 Lateranaj Traktatoj
 La Antikva Romo surmare
 Giacomo Matteotti

 Notoj 


Kategorio:Politikistoj de la Dua Mondmilito
Kategorio:Naskiĝintoj la 29-an de julio
Kategorio:Mortintoj la 28-an de aprilo
Kategorio:Ĉefministroj de Italio
Kategorio:Italaj ĵurnalistoj
Kategorio:Itala Socia Respubliko
Kategorio:Pafekzekutitoj
Kategorio:Politikistoj mortigitaj dum la Dua Mondmilito